Fotos: Els líders del procés al banc dels acusats del Suprem, en imatges | Fotografia | EL PAÍS
Vista general de la Sala de Plens del Tribunal Suprem. Emilio Naranjo EFE
12 FEB 2019 - 12:38	CET
1Els 12 líders independentistes acusats pel procés sobiranista que va derivar en la celebració de l'1-O i la declaració unilateral d'independència de Catalunya, al Tribunal Suprem el dia de l'inici del judici al procés. En la imatge, d'equerra a dreta, al primer banc, l'exconseller de Justícia Carles Mundó (e); l'exconseller d'Empresa Santi Vila (c) i l'exconsellera de Governació Meritxell Borràs (d). Segon banc, el president d'Òmnium Cultural, Jordi Cuixart (e); l'expresidenta del Parlament Carme Forcadell (c) i l'exconsellera de Treball Dolors Bassa (d). Tercer banc, l'expresident de l'Assemblea Nacional Catalana Jordi Sànchez (e); l'exconseller de Presidència Jordi Turull (c) i l'exconseller de Territori i Sostenibilitat Josep Rull (d). Últim banc, Oriol Junqueras (e), exvicepresident de la Generalitat; Raül Romeva (c), exconseller d'Afers Exteriors, i Joaquim Forn (d), exconseller d'Interior. J.J. Guillén EFE
2Comença el judici. El president del tribunal, Manuel Marchena, dona inici a la vista. Els 12 líders independentistes estan asseguts al banc dels acusats. En la sessió d'aquest dimarts, i previsiblement també en la de demà dimecres, es dilucidaran les anomenades qüestions prèvies. J.J. Guillén EFE
3El tràmit de qüestions prèvies, previst en l'article 786.2 de la Llei d'Enjudiciament Criminal, és una fase preliminar del procés. En ell, les defenses i les acusacions poden plantejar al tribunal causes que aconsellin la suspensió del judici oral, com la malaltia d'advocats, dels acusats o la falta de compareixença d'un testimoni. També poden plantejar al·legacions sobre les proves proposades en la vista oral. Emilio Naranjo EFE
4El president de la Generalitat, Quim Torra, i dos dels seus consellers, la de Justícia, Ester Capella, i el de Territori, Damià Calvet, presencien aquesta primera jornada des de l'interior de la Sala de Plens del Suprem. Capella ha lamentat que aquest dimarts comença un judici pel procés sobiranista al Tribunal Suprem "que no s'hauria de celebrar, que respon a la repressió de l'Estat, en el qual se li fa dir al Codi Penal el que mai ha volgut dir". J.J. Guillén EFE
5L'advocat de Junqueras, Andreu van den Eynde, està intervenint en la vista per defensar que els actes jutjats es van emmarcar dins del dret de manifestació o d'expressió. Recorda que la protesta a les autoritats és un fonament democràtic i sosté que “els catalans” estan “políticament exclosos de determinades decisions”. “Aquesta causa atenta contra el dret a protestar. Per decència, l'acusació hauria d'expulsar de la causa, no ens posin les casserolades, no ens posin el llançament d'avions de paper ni els càntics populars, això és un atemptat al dret a la protesta”, afirma. Van den Eynde afirma que els successos del 20 de setembre, quan una multitud va intentar impedir l''operació Anubis' contra el referèndum, “va ser una protesta”. Emilio Naranjo EFE
6El president del Parlament, Roger Torrent, ha avisat aquest dimarts davant del Tribunal Suprem que no deixaran de defensar la seva posició independentista, que ha qualificat de "conflicte polític" que ha de ser abordat "amb democràcia i política" i no amb el Codi Penal. Emilio Naranjo EFE
7El coordinador la defensa dels exconsellers del PDeCAT i exconseller de Presidència Francesc Homs (esq.) intercanvia un document amb l'expresident de l'ANC i diputat de JxCat Jordi Sànchez, a l'inici del judici al procés. J.J. Guillén EFE
8Nombrosos periodistes segueixen des de la sala de premsa instal·lada a la biblioteca del Tribunal Suprem el desenvolupament del judici al procés. J.J.Guillén EFE
9Jordi Cuixart, president d'Òmnium Cultural, i Carme Forcadell, expresidenta del Parlament, al Tribunal Suprem amb la resta d'acusats a l'inici del judici al procés. L'entitat independentista Òmnium Cultural ha distribuït 120.000 exemplars d'una publicació gratuïta per difondre el missatge que el judici suposa una "vulneració de drets fonamentals per part de l'Estat espanyol". J.J. Guillén EFE